**कुपवाड़ा** जम्मू एवं कश्मीर राज्य का एक नगर है। यह कुपवाड़ा ज़िले का केन्द्र भी है। कुपवाड़ा पीरपंजाल और शम्सबरी पर्वत के मध्य स्थित है। समुद्र तल से 5,300 मीटर ऊंचाई पर स्थित यह नगर ऐतिहासिक दृष्टि से भी स्थान काफी प्रसिद्ध है। यहां की प्राकृतिक सुंदरता अधिक संख्या में पर्यटकों का ध्यान अपनी ओर खींचती है। कुपवाड़ा जिले में कई पर्यटन स्थल जैसे मां काली भद्रकाली मंदिर, शारदा मंदिर, जेत्ती नाग शाह आदि विशेष रूप से प्रसिद्ध है।

प्रमुख आकर्षण
-------------

### मां काली भद्रकाली मंदिर

मुख्य लेख: भद्रकाली मंदिर, कुपवाड़ा
यह मंदिर कुपवाड़ा जिले के भद्रकाली से लगभग आठ किलोमीटर की दूरी पर है। मां काली भद्रकाली मंदिर ऊंचे पर्वत पर स्थित है। इस मंदिर के आस-पास की जगह देवदार और चीड़ के वृक्षों से घिरी हुई है। यह मंदिर मां काली को समर्पित है। यह काफी पुराना मंदिर है जो कि अधिक बर्फबारी और वर्षा के कारण क्षतिग्रस्त हो गया था। कश्मीरी पंडितों के निर्वासन के पश्चात् मंदिर में किसी प्रकार की कोई पूजा नहीं की गई। लेकिन स्थानीय मुसलमानों ने इस मंदिर की देखरेख की और कुछ समय के बाद मंदिर की मरम्मत करवाई। बाद में स्थानीय लोगों के सहयोग से मंदिर का पुर्नर्निमाण करवाया गया और मंदिर को भक्तों के लिए खोल दिया गया। मंदिर में भद्रकाली की एक प्रतिमा स्‍थापित है। चैत्र नवमी के दौरान मूर्ति की विशेष पूजा की जाती है। यह त्यौहार पूरे उत्तर भारत में राम नवमी के दौरान मनाया जाता है। देश के अलग-अलग राज्यों से काफी संख्या में लोग इस मेले में सम्मिलित होते हैं।

### शारदा मंदिर

मुख्य लेख: शारदा मंदिर, कुपवाड़ा
कुपवाड़ा जिले के शारदी गांव स्थित शारदा मंदिर काफी पुराने मंदिरों में से है। मंदिर के समीप ही किशनगंगा और मधुमती नदियों का संगम होता है। यह मंदिर नीलम घाटी के तट पर स्थित है। यह मंदिर देवी शारदा को समर्पित है। मंदिर में देवी की पूजा शारदा, सरस्वती और वेगदेवी तीनों रूपों में की जाती है। ऊंचे पर्वत पर स्थित इस मंदिर में 63 सीढ़ियां है। मंदिर के प्रवेश द्वार का निर्माण कश्मीरी स्‍थापत्‍य शैली में किया गया है। मंदिर की उत्तरी दीवार के मध्य में एक छोटा सा छेद है जो कि मंदिर के आंगन में जाकर खुलता है। मंदिर में दो लिंग भी स्थापित है। माना जाता है कि मंदिर में एक बड़ी सी पटिया है जो कि मंदिर में स्थित कुंड को घेरे हुए है। इस स्थान पर देवी शारदा ने तपस्वी शांडिल्‍य को दर्शन देने के लिए प्रकट हुई थी।

### शिव मामेश्‍वरा मंदिर

शिव मामेश्‍वरा मंदिर कुपवाडा जिले के नागमार्ग पर स्थित है। यह काफी पुराना मंदिर है। यह मंदिर लगभग बारहवीं शताब्दी पूर्व का है। इसके अलावा यहां एक वर्ग किलोमीटर के माप में बना पत्थर से बना एक टैंक भी स्थित है।

### जेत्ती शाह नाग

जेत्ती शाह नाग एक ऐतिहासिक सरोवर के रूप में प्रसिद्ध है। यह जगह कुपवाड़ा जिले के मुक्कम शाह वाली गांव से तीन किलोमीटर की दूरी पर स्थित है। प्रसिद्ध जेत्ती शाह नाग के समीप ही जेत्ती शाह मस्जिद स्थित है। सभी धर्म के लोग हिन्दू, मुस्लिम और सिख समान रूप से इस सरोवर को पवित्र मानते हैं। माना जाता है कि संत जेत्ती शाह वाली ने एक सूखी मछली को सरोवर में डाल कर उसे जीवन प्रदान किया था। कहा जाता है वर्तमान समय इस मछली की संतान इस सरोवर पर है।

### साधु गंगा

साधु गंगा एक धार्मिक स्थल है। यह जगह कुपवाड़ा जिले के कांदी खास गांव के समीप स्थित है। साधु गंगा कुपवाड़ा से लगभग बारह किलोमीटर की दूरी पर स्थित है। इसे सैद मलिन के नाम से भी जाना जाता है। यह स्थान हिन्दू व मुस्लिम दोनों धर्मो के पंडितजी गोस्वामी और सैद मलिक साहिब को समर्पित है। यहां के स्थानीय लोगों का मानना है कि सूखा पड़ने पर सैद मलिक ने इस क्षेत्र कि रक्षा की थी। उन्होंने अपनी आध्यामिक शक्ति के द्वारा यहां एक स्थायी सरोवर खोदा था।

आवागमन
------

* वायु मार्ग - सबसे निकटतम हवाई अड्डा श्रीनगर विमानक्षेत्र है।
* रेल मार्ग - सबसे नजदीकी रेलवे स्टेशन जम्मू तवी है।
* सड़क मार्ग - कुपवाड़ा सड़क मार्ग द्वारा भारत के कई शहरों से जुड़ा हुआ है जम्मू से कुपवाडा का अंतर 357 कि मी है। पहाडी क्षेत्र होने के कारण 11 से 12 घंण्टे लगते है। जाने के लिए जम्मू से श्रीनगर से कुपवाडा जा सकते है।

इन्हें भी देखें
---------------

* कुपवाड़ा ज़िला

सन्दर्भ
-------

1. ↑  "Jammu, Kashmir, Ladakh: Ringside Views," Onkar Kachru and Shyam Kaul, Atlantic Publishers, 1998, ISBN 9788185495514
2. ↑  "District Census Handbook, Jammu & Kashmir Archived 2016-05-12 at the Wayback Machine," M. H. Kamili, Superintendent of Census Operations, Jammu and Kashmir, Government of India
3. ↑  "Restoration of Panchayats in Jammu and Kashmir," Joya Roy (Editor), Institute of Social Sciences, New Delhi, India, 1999
4. ↑  "Land Reforms in India: Computerisation of Land Records," Wajahat Habibullah and Manoj Ahuja (Editors), SAGE Publications, India, 2005, ISBN 9788132103493

| * दे
* वा
* सं
जम्मू और कश्मीर |
| --- |
| राजधानी: **जम्मू , श्रीनगर** |
| जिले | अनन्तनाग  •  उधमपुर  •  कठुआ  •  कुपवाड़ा  •  गान्दरबल  •  शोपियां  •  जम्मू  •  डोडा  •  पुंछ  •  पुलवामा  •  बड़गांव  •  बारामूला  •  बांडीपूर  •  राजौरी  •  श्रीनगर |

| * दे
* वा
* सं
कश्मीर घाटी |
| --- |
| दर्रे | 
* बनिहाल
* जोजिला
* बुरज़िल
* सिनथन टॉप
* मॉर्गन टॉप

 |
| घाटियाँ | 
* सिंध घाटी
* लिद्दर घाटी
* लोलाब घाटी
* बीटा घाटी

 |
| नगर | 
* श्रीनगर
* अनंतनाग
* बारामूला

 |
| क़स्बे | 
* Akingam
* Achabal
* पुलवामा
* बडगाम
* गांदरबल
* शोपियां
* बांदीपुरा
* कुलगाम
* डाउनटाउन
* नौशेरा
* गुरेज़
* कंगन
* हजरतबल
* अवन्तिपोरा
* त्राल
* काज़ीगुंड
* कोकरनाग
* शांगस
* बिजबिहारा
* दोड़ू
* पहलगाम
* पत्तन
* उड़ी
* क्रीरी
* बोनियार
* टंगमर्ग
* सोपोर
* Rafaiabad
* करनाह
* कुपवाड़ा
* लोलाब
* हंदवाड़ा
* लनगेट
* चरार-ए-शरीफ़
* बीरवाह
* चाड़ूरा
* बाग ए मेहताब
* सुंबल सोनवारी
* Quimoh
* पहलू
* दमहाल हांजी पुरा
* सौरा
* Buchpora
* जवाहर नगर श्रीनगर
* राजबाग़
* बेमिना
* मैसुमा
* करण नगर
* इंदिरा नगर
* हजरतबल
* लाल चौक
* सोनवार बाग
* नौहट्टा
* हजरतबल
* शालीमार बाग
* लाल बाजार
* Zukura
* मुनव्वर अबद
* बादामी बाग
* नौशेरा
* सिंहपोरा
* मागाम
* कोकरनाग
* Daksum
* सिनथन टॉप

 |
| नदियाँ | 
* झेलम
* सिंध
* लिद्दर
* नीलम
* वेशव
* रम्बी आरा

 |
| हिमनद | 
* कोल्होई
* माचोई

 |
| झीलें | 
* अचर झील
* डल झील
* निगीन झील
* मानसबल झील
* वुलर झील
* विशनसर
* कृशनसर
* गंगाबल झील
* गाडसर
* शेषनाग झील
* तरसर झील
* नंदकोल झील
* सत्सर
* कौसरनाग
* बरारी नामबल
* खुशाल सर
* गिल सर

 |
| पर्वत | 
* हरमुख
* कोल्होई चोटी
* मचोई चोटी
* अमरनाथ चोटी
* सिरबल पीक
* ताताकुट्टी चोटी
* सनसेट पीक
* महादेव

 |
| हिल स्टेशनऔरमुग़ल गार्डन | 
* पहलगाम
* सोनमर्ग
* युसमर्ग
* गुलमर्ग
* अहरबाल

* निशात बाग
* शालीमार बाग
* चश्मे शाही
* वेरीनाग
* कोकरनाग

 |
| अन्य | 
* कश्मीर का इतिहास
* कश्मीर संघर्ष
* द वैली ऑफ़ कश्मीर1895 पुस्तक)
* नियंत्रण रेखा
* जम्मू-बारामूला रेलमार्ग
* कश्मीरी भाषा

 |